দিল্লিতে বিস্ফোরণ! কলকাতার প্রতি থানায় জারি সতর্কতা, কী পদক্ষেপ?

ওয়েব ডেস্ক: শনিবার সন্ধ্যা নাগাদ লালকেল্লার অদূরে ভয়াবহ বিস্ফোরণে (Delhi Blast) কেঁপে উঠল রাজধানী। স্থানীয় সূত্রে জানা গিয়েছে, লালকেল্লা (Red Fort Blast) মেট্রো স্টেশনের ১ নম্বর গেটের কাছেই এই বিস্ফোরণ ঘটে। বিস্ফোরণের তীব্রতায় মুহূর্তের মধ্যে আগুন ধরে যায় একাধিক গাড়িতে। প্রত্যক্ষদর্শীদের দাবি, অন্তত তিন থেকে চারটি গাড়ি আগুনে পুড়ে যায়।

প্রাথমিকভাবে পুলিশের অনুমান, এটি একটি পরিকল্পিত বিস্ফোরণ হতে পারে। তবে এখনও পর্যন্ত কোনও জঙ্গি সংগঠন এর দায় স্বীকার করেনি। তবে রাজধানীতে বিস্ফোরণের পর দিল্লি পুলিশ রাজধানী জুড়ে হাই-অ্যালার্ট (High Alert) জারি করেছে। সতর্কতামূলক ব্যবস্থা হিসেবে কলকাতাতেও নিরাপত্তা জোরদার করা হয়েছে। সতর্ক করা হয়েছে শহরের প্রতিটি থানাকে। হাওড়া ব্রিজ, ভিক্টোরিয়া মেমোরিয়াল সহ শহরের গুরুত্বপূর্ণ জায়গাগুলিতে নজরদারি বাড়ানো হয়েছে এবং মেট্রো ও রেলস্টেশনগুলিতে চলছে তল্লাশি অভিযান।

আরও পড়ুন: দিল্লিতে ভয়াবহ বিস্ফোরণ, জঙ্গি হানা? দেখুন সবচেয়ে বড় খবর

দিল্লিতে বিস্ফোরণের অভিঘাতে আশপাশে ছড়িয়ে পড়ে ধ্বংসস্তূপ ও ছিন্নভিন্ন দেহ। এ পর্যন্ত পাওয়া খবর অনুযায়ী, মৃতের সংখ্যা অন্তত ১৭। আহত হয়েছেন আরও অনেকে। আহতদের দ্রুত স্থানীয় হাসপাতালে ভর্তি করা হয়েছে।

ঘটনার পরই এলাকায় ব্যাপক চাঞ্চল্য ছড়িয়ে পড়ে। লালকেল্লা মেট্রো স্টেশনে আপাতত পরিষেবা বন্ধ করে দেওয়া হয়েছে। নিরাপত্তার স্বার্থে আশপাশের এলাকা ঘিরে ফেলা হয়েছে পুলিশ ও নিরাপত্তা বাহিনীর সদস্যরা। ঘটনাস্থলে পৌঁছেছে এনএসজি (NSG) ও এনআইএ (NIA)-এর টিম। তাঁরা বিস্ফোরণের কারণ এবং উৎস খতিয়ে দেখছেন।

দেখুন আরও খবর:

The post দিল্লিতে বিস্ফোরণ! কলকাতার প্রতি থানায় জারি সতর্কতা, কী পদক্ষেপ? appeared first on KolkataTV.